
ZAPISNIK
s 18. sjednice Vijeća Mjesnog odbora Vidovec
održane u ponedjeljak, 24. studenoga 2022. u 19,00 sati

u objektu MS Vidovec, Vidovec 31 
 
NAZOČNI ČLANOVI:
Bernarda Hukman, Josip Huzanić, Božidar Jambrešić, Đurđica Todić i Mario Komušar

Predsjedava: Božidar Jambrešić
Zapisnik vodi: Josip Huzanić
 
Vijeće usvaja Zapisnik 17. sjednice Vijeća održane 27. rujna 2022. na temelju glasanja većinom svih prisutnih vijećnika. 

Predsjednik konstatira da je prisutno 5 od 5 članova Vijeća, što znači da Vijeće može pravovaljano odlučivati te otvara 18. sjednicu Vijeća Mjesnog odbora Vidovec.

Na prijedlog predsjednika Vijeće jednoglasno utvrđuje sljedeći


DNEVNI RED

1. Tekuća problematika
2. Pitanja, prijedlozi i obavijesti 


Ad.1 	Tekuća problematika

Predsjednik izvještava da će dječje igralište u Jambrešićima biti realizirano u prvom tromjesečju 2023.g., očekuje se odluka grada  o početku radova, a gotovo je idejno rješenje.
Realizacija asfaltiranja u ulici Čigiri u duljini 65m očekuje se ove godine.
Traženi koševi za otpad kod škole do danas nisu postavljeni.
Zbog jake kiše došlo je do začepljenja oborinske odvodnje na kolniku kod škole, zbog čega je došlo do poplave. Na poziv vijećnika stigli su vatrogasci i počistili kanal.. Slična je situacija s kanalicama u ulici Vidovec kbr. 41 te u ulici Kovačići kod kbr. 27. Traži se kompletno čišćenje kanala u blizini škole i  u ulici Vidovec kbr. 41 te u ulici Kovačići kod kbr. 27, od strane mjerodavnih
Povećava se oštećenje kolnika u Ulici Vidovec kod kbr. 139-143. Traži se hitna sanacija oštećenja.

Ad.2 	Pitanja, prijedlozi i obavijesti

Zbog zabrinutosti građana o nepreglednosti zbog parkiranih vozila oko trgovine, traži se rješenje o zabrani parkiranja, a napose kod raskrižja s ulicom Površnica. 

Na upit građana o zaključavanju ograde kod MO Vidovec, predsjednik izvještava da je došlo do  nepropisnog odlaganja otpada u kanti od MO Vidovec te da je zbog šetnje pasa travnjak pun psećeg izmeta. Slijedom navedenog, odlučeno je da će se prostor oko MO Vidovec zaključavati.



Sjednica završava u 19:40 sati.

Zagreb, 24. studenoga 2022.




Zapisnik sastavio:
   Josip Huzanić    

Predsjednik MO Vidovec: 
                                                                                                   Božidar Jambrešić 

